Oficiālais Vēstnesis L 218 , 01/08/1992 Lpp. 0105 - 0106

Speciālizdevums somu valodā: Nodaļa 3 Sējums 44 Lpp. 0071

Speciālizdevums zviedru valodā: Nodaļa 3 Sējums 44 Lpp. 0071



Komisijas Regula (EEK) Nr. 2235/92 (1992. gada 31. jūlijs), ar ko nosaka sīki izstrādātus noteikumus atbalsta piemērošanai attiecībā uz svaiga piena produktu patēriņu Kanāriju salās EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1992. gada 15. jūnija Regulu (EEK) Nr. 1601/92 par īpašiem pasākumiem Kanāriju salām attiecībā uz konkrētiem lauksaimniecības produktiem [1], un jo īpaši tās 11. pantu, ņemot vērā Padomes 1985. gada 11. jūnija Regulu (EEK) Nr. 1676/85 par norēķinu vienības vērtību un konversijas likmēm, kas piemērojamas kopējā lauksaimniecības politikā [2], kurā jaunākie grozījumi izdarīti ar Regulu (EEK) Nr. 2205/90 [3], un jo īpaši tās 12. pantu, tā kā minētajā regulā ir paredzēta atbalsta piešķiršana attiecībā uz Kanāriju salās ražotu svaiga govs piena produktu lietošanu pārtikā, ievērojot Kanāriju salu patēriņa vajadzības; tā kā atbalsta izmaksa ir atkarīga no labuma, ko no tās faktiski guvis patērētājs, lai novērstu šo produktu patēriņa cenas pieaugumu; tā kā, lai veicinātu vietējā ražojuma svaiga piena produktu patēriņu, būtu jāparedz daži sīki izstrādāti noteikumi attiecīgā pasākuma piemērošanai, ieskaitot piena produktu daudzumu, par ko var pretendēt uz atbalstu; tā kā administratīvās iestādes būtu jānodrošina ar atbilstīgiem līdzekļiem, lai nepieļautu attiecīgā atbalsta novirzīšanu no konkrētajiem mērķiem, kas ir vietējā ražojuma svaiga govs piena produktu regulāra realizācija vietējā tirgū un no atbalsta gūtā labuma nodošana galapatērētājam; tā kā valsts iestādēm būtu jānosaka kontroles pasākumi, lai nodrošinātu atbalsta programmas atbilstīgu darbību; tā kā būtu jāparedz periodisku ziņojumu iesniegšana Komisijai; tā kā ar Regulu (EEK) Nr. 1601/92 noteiktie pasākumi stājās spēkā 1992. gada 1. jūlijā; tā kā sīki izstrādātu to piemērošanas noteikumu izpilde būtu jāsāk tajā pašā dienā; tā kā šajā regulā paredzētie pasākumi ir saskaņā ar Piena produktu pārvaldības komitejas atzinumu, IR PIEŅĒMUSI ŠO REGULU. 1. pants 1. Atbalstu Kanāriju salās ražotu svaiga govs piena produktu lietošanai pārtikā, kas paredzēts Regulas (EEK) Nr. 1601/92 11. pantā, izmaksā 12 mēnešu laika posmam, ievērojot pilnpienam noteikto 44000 tonnu limitu. 2. Atbalsta apjoms ir ECU 7 par 100 kilogramiem pilnpiena, kas izmantots šīs regulas pielikumā uzskaitīto dažādo produktu ražošanā. To konvertē attiecīgās valsts valūtā, pamatojoties uz lauksaimniecības konversijas likmi, kādu piemēro tā mēneša pirmajā dienā, kurā iesniegts pieteikums atbalsta saņemšanai. 3. Šajā regulā "pilnpiens" ir produkts, kas iegūts, slaucot vienu vai vairākas govis, un kura sastāvs pēc slaukšanas nav pārveidots. 2. pants 1. Atbalstu piešķir saskaņā ar rakstisku pieteikumu, ko iesniedz piena pārstrādes uzņēmumi, kuri apņemas: a) veikt uzskaiti, jo īpaši parādot katra piena produkta daudzumu un šajos produktos izmantotā piena daudzumu; b) pakļauties visiem kontroles pasākumiem, ko nosaka attiecīgā dalībvalsts, jo īpaši attiecībā uz dokumentācijas pārbaudi un attiecīgo produktu kvalitātes kontroli. 2. Pieteikumi par atbalsta maksājumu piešķiršanu jāsagatavo, izmantojot tipveida iespiestu veidlapu, kā to pieprasa dalībvalsts kompetentā iestāde, un tajos jāiekļauj vismaz šādas ziņas: - piena daudzumi, kas izmantoti katrā produktā pa produktu kategorijām, - piena pārstrādes uzņēmuma nosaukums un adrese, - atbilstīgā atbalsta apjoms. 3. pants 1. Spānija veic visus attiecīgos pasākumus, jo īpaši attiecībā uz kontroli, lai nodrošinātu, ka: a) atbalstu piešķir tikai attiecībā uz 1. pantā norādītajiem piena produktiem, kas paredzēti tiešai lietošanai pārtikā Kanāriju salās; b) no atbalsta gūto labumu nodod patērētājam, faktiski ietekmējot galīgo mazumtirdzniecības cenu. 2. Spānija paziņo Komisijai par 1. punktā norādītajiem pasākumiem trijos mēnešos pēc šīs regulas stāšanās spēkā. 4. pants 1. Par kontrolēm, kas veiktas, ievērojot 2. panta 1. punktu, jāiesniedz ziņojums, kurā precizē: - kontroles datumu, - kontroles vietu, - iegūtos rezultātus. 2. Kompetentās iestādes paziņo Komisijai par pārkāpumiem četrās nedēļās. 5. pants Ja no atbalsta gūtais labums nav nodots galapatērētājam, Spānijas kompetentās iestādes: - pilnībā vai daļēji piedzen izmaksāto atbalstu, - var uz laiku vai pastāvīgi ierobežot vai apturēt tiesības uz atbalstu atbilstīgi saistību neizpildes nopietnībai. 6. pants Spānija ne vēlāk kā katra mēneša pēdējā dienā nosūta Komisijai šādas ziņas par iepriekšējo mēnesi: - daudzumi, par kādiem iesniegti pieteikumi atbalsta saņemšanai, - daudzumi, par kādiem apstiprināts atbalsts. 7. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1992. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 31. jūlijā Komisijas vārdā — Komisijas loceklis Ray Mac Sharry [1] OV L 173, 27.6.1992., 13. lpp. [2] OV L 164, 24.6.1985., 1. lpp. [3] OV L 201, 31.7.1990., 9. lpp. -------------------------------------------------- PIELIKUMS Produktu saraksts, attiecībā uz kuriem ir tiesības saņemt Regulas (EEK) Nr. 1601/92 11. panta 1. punktā norādīto Kopienas atbalstu 1. Neapstrādāts piens. 2. Pasterizēts pilnpiens. 3. Krējums. 4. Pilnpiena jogurts. 5. Svaigais siers, kura tauku saturs sausnā nepārsniedz 40 %. --------------------------------------------------